google/wiki40b huggingface dataset:
Chlorocala cinctipennis

Utseende

En middelsstor ( millimeter), avlang, blank gullbasse.

Levevis

Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantesafter er tilgjengelige.

Utbredelse

Arten er utbredt i Malawi og Tanzania.
Bunbunius

Utseende

Middelsstore (ca. 15-20 millimeter), avlange, brunlige oldenborrer. Slekten har en ganske langstrakt kroppsform. Antennene har en tre- eller fire-leddet klubbe av middels lange blader (lameller). Beina er forholdsvis lange.

Utbredelse

Gruppen er utbredt i Asia. De fleste av artene lever i det sørlige Kina, men slekten forekommer også i omkringliggende områder.
United Pentecostal Church International

Historie

De har sine røtter tilbake til det som skjedde i  Topeka, Kansas i 1901, da Agnes Ozman, som den første i nyere tid ble åndsdøpt og fylt av ånden og talte i tunger .  
I 1916 kom en splittelse, på grunn av to lærestridigheter, synet på treenigheten og dåpen i vann.  Fra da skilte de lag med de andre pinseretningene i pinsevekkelsen. 
En av pinsesamfunnets betydningsfulle forkynnere var Frank J. Ewart.

Dåpssynet og treenigheten

Treenighetslæren går ut på, svært forenklet forklart: – at de tre personene Gud, Jesus Kristus og Den hellige ånd – samtidig bare er én personlighet. 
United Pentecostal Church International døper kun i Jesu navn, og ikke med bruk av treenighetsformularet i Faderens (Gud), Sønnens (Jesus Kristus) og Den hellige ånds navn.  Begrunnelsen ligger i tolkningen av Bibelen som omtaler at kristen dåp skal skje i Jesu navn.  Alle stedene i Det nye testamentet hvor mennesker blir døpt skjedde dette i Jesu navn. Bare ett sted er det nevnt at den omvendte skal døpes i Faderens, Sønnens og Den hellige ånds navn. Her er det ifølge grunnteksten likevel kun ett navn, som i den engelske oversettelsen av bibelverset, der in the name, og ikke names i flertall. 
Den teologiske begrunnelse skal være at både Faderen, Sønnen og Den Hellig Ånd kun er titler, og at navnet den omvendte skulle døpes i var i Jesu Kristi navn.  Det vil si at Gud har åpenbart seg på forskjellige måter, eller som flere «personligheter». Dette er grunnen  til betegnelsen Jesus Only, som brukes om pinsesamfunnet.    Dette innebærer at de mener at Gud er bare én person, og avviser hele treenigheten.
Den katolske kirke og de fleste andre kristne kirker og trossamfunn  godkjenner bare vanndåpen dersom den er gjort i treenighetens navn.

Utbredelse

United Pentecostal Church International har sin hovedutbredelse i USA med omtrent 350 000 medlemmer i USA og Canada.   I verden består pinsesamfunnet av 3764 menigheter (churches). De har misjonsarbeid i 131 land og  omtrent 10 000 pastorer. Det skal være omtrent  1 millioner medlemmer i  verden.

Utbredelse i Norden

United Pentecostal Church ble i Norden etablert av  Eddie Anderson Tilley, han er fra Amerika og tredje generasjons ikke-trinitarisk pinsevenn.  
I 1978 kom Tilley til Bergen. Han fikk snart et samarbeid med Full Gospel Business Men Fellowship International og pinsemenigheten Tabernaklet Bergen.  Han begynte også med møter ved universitetet og i sitt  private hjem.  Da det noe senere ble klart at Tilley hadde et ikke-trinitarisk syn slapp han ikke lenger til i menighetene i Bergen.
I 1980 begynte han med møter i Oslo.  Han har leide flere steder før virksomheten til sist fikk leie de nåværende lokalene i Grefsenveien.   I Norge er det tre menigheter.  I menigheten i Oslo er det litt over 100 medlemmer, og totalt i Norge omtrent 200 medlemmer. Det er menigheter i Stavanger og Fredrikstad.  
I Sverige har Tilley grunnlagt to menigheter.
Nobuo Kawakami

Japans herrelandslag

Nobuo Kawakami spilte 41 landskamper for Japans herrelandslag.
Shanghai Metro

Shanghai Metro (tradisjonell kinesisk: 上海地鐵, forenklet kinesisk: 上海地铁) er et omfattende undergrunnbanesystem i Shanghai i Folkerepublikken Kina. Linjenettet er under hurtig utbygging, og består nå (2013) av 12 linjer. Første linje ble åpnet i 1993, fulgt av annen linje fire år etter.
Seks linjer er under utbygging, og ytterligere syv er på planleggingsstadiet.
Nummereringssystemet på linjene anses ikke for å være helt godt, og det vil bli gjennomført endringer.
Sessøya

Historie

I 1567 hadde øya allerede 4 oppsittere. De bodde da i gammer. 1770 er det et tømret hus på Sessøya. Deretter har det bodd folk på øya stort sett hele tiden. Det var ikke fiskemottak, men en god del hus på øya. Man leverte trolig fisken til fiskebruket i Rekvik.
Sumpgressfly

Utseende

Et middelsstort (vingespenn 35 – 43 mm), lyst grålig eller brunlig nattfly. Forvingene er forholdsvis smale, ikke så tilspisset som hos mange andre Mythimna-arter. Vingeårene er hvite, ellers er forvingen ensfarget lyst grålig eller rødbrun. Bakvingen er lysgrå.

Levevis

Denne arten lever på myrer og fuktige heier. Larvene utvikler seg på ulike gras. De voksne sommerfuglene flyr i juni – juli og kommer gjerne til lys.

Utbredelse

Sumpgressflyet er utbredt i Europa, unntatt lengst i nord. I Norge ble arten først funnet i Grimstad i 1989. Den er senere også funnet i Vest-Agder.
Sesiosa

Utseende

Middelsstore, lyst brunlige trebukker, dekkvingene med mørkbrune flekker. Kroppsformen er nokså jevnbred og sylindrisk. Oversiden er mer eller mindre tett kledt med lange, mørke hår. Antennene er omtrent så lange som kroppen. Pronotum er nærmest rektangulært sett ovenfra. Dekkvingene er jevnbrede, beina forholdsvis korte.

Levevis

Disse billene har larver som lever i død ved.

Utbredelse

Slekten er utbredt i Laos, Vest-Malaysia og på Borneo.
Yteved

Yteved, splint eller gjeit er den delen av trestamme som ligger mellom kambium og kjerneveden. Ytevedens celler er levende og står for treets transport av vann og næringsstoffer opp til bladene. Yteveden er vanligvis lysere og mindre motstandsdyktig mot råte og innsektangrep enn kjerneveden. Så lenge treet vokser angripes allikevel kjerneveden lettere enn yteveden.
220-årene

-- 220 -- 221 -- 222 -- 223 -- 224 -- 225 -- 226 -- 227 -- 228 -- 229
Tiårsoversikt
Marlboro (sigarett)

Marlboro er verdens mest kjente og største sigarettmerke, og produseres av verdens største tobakksselskap, Philip Morris International (PMI). I mange land er sigaretten en av de mest kjøpte, også i Norge.

Historie

Marlboro ble for første gang lansert i 1902. I 1955, da man ble mer klar over skadevirkningene av tobakk, startet Philip Morris å produsere Marlboro slik røykere kjenner den i dag, med filter, for å minske de skadelige stoffene. På begynnelsen av 60-tallet startet Philip Morris å markedføre merket med den velkjente, The Marlboro Man (den tøffe, barske cowboyen), både på TV og i ukeblader. Philip Morris vant raskt markedsandeler, og hadde en økning på 5000 prosent i løpet av en 8 måneders periode med annonsekampanjen, The Marlboro Man. Marlboro har vært verdens største sigarettmerke siden 1972. I dag rangeres Marlboro også som en av verdens aller sterkeste forbruker-merkevarer omtrent på nivå med Coca-Cola og McDonald's. Sigaretten er oppkalt etter Great Marlborough Street, London, der den opprinnelige fabrikken lå. Den største fabrikken i dag er i Richmond, Virginia.
Fra 1972 og frem til 2007 solgte Conrad Langaard AS Marlboro i Norge. Fra 1. januar 2008 tok Philip Morris Norway AS over salget.
Kamil Glik

Landslaget

20. januar 2010 fikk han sin første landskamp for Polen mot Thailand. Han scoret også sitt første landslagsmål i kampen.
Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
Ixtlahuaca

Ixtlahuaca er en kommune i sone V av delstaten México i Mexico.
Yoshinori Higashikawa

Karriere

Yoshinori Higashikawa startet sin profesjonelle karriere i Júbilo Iwata i 1988. Han har også spilt for Honda FC.
Stuping under Middelhavslekene 1983

Stuping under Middelhavslekene 1983. Stuping var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var åttende gangen som stuping var med på programmet under Middelhavslekene. Det ble konkurrert i tre øvelser, to for menn og en for kvinner. Mennene konkurrerte i 3 meter sviktstup og ti meter tårndtup og kvinner i 3 meter sviktstup. Italia ble beste nasjon, de vant alle tre gullmedaljene.
Langneset

Bebyggelse

Bebyggelsen i Langneset består både av private boliger, Mobo-leiligheter og bolig-blokker.
NOU 2017: 4, Delingsøkonomiutvalget

NOU 2017: 4 «Delingsøkonomien – muligheter og utfordringer» er en norsk offentlig utredning (NOU) fra et utvalg som ble oppnevnt ved kongelig resolusjon 4. mars 2016 og som avga sin innstilling til Finansdepartementet 6. februar 2017. Utvalget ble ledet av professor Tommy Staahl Gabrielsen og ble referert til som «Delingsøkonomiutvalget».

Begrepet «delingsøkonomi»

«Delingsøkonomi» er en fellesbetegnelse på økonomiske transaksjoner, hovedsakelig mellom privatpersoner, som formidles via en digital plattform. Ettersom betaling ofte inngår, gjorde utvalget det klart at «deling» ikke må tolkes bokstavelig. Lederen for utvalget, Tommy Staahl Gabrielsen, presiserte at de kunne ha omtalt det som «formidlingsøkonomi», men la til at han kunne vanskelig se at hvilken merkelapp som blir satt på dette, skulle ha noen som helst betydning.

Potensielle samfunnsøkonomiske gevinster

Utvalget mener «delingsøkonomien» åpner for økt verdiskaping ved at kapital og arbeidskraft kan allokeres mer effektivt. Kapitalgjenstander som står ubenyttet deler av tiden, slik som husholdningenes biler (transport), hytter og hus (overnatting), kan ved hjelp av digitale plattformer bli utnyttet bedre. Dersom kapitalgjenstander utnyttes bedre, kan behovet for å eie for eksempel privatbiler reduseres. Arbeidskraft kan også bli formidlet bedre og mer effektivt ved hjelp av digitale plattformer. Særlig er dette knyttet til småjobber («gigs» eller vikarstillinger). Ny teknologi gjør det i større grad mulig å tilby arbeidskraft når og hvor husholdningene måtte finne det ønskelig.
Moderne femkamp under Panamerikanske leker 2011

Moderne femkamp under Panamerikanske leker 2011. Moderne femkamp er en av flere sporter i de 16. Panamerikanske leker som ble arrangert i Guadalajara i Mexico fra 14. til 30. oktober. Moderne femkamp for damer blir avviklet 15. oktober og for menn den 16. oktober. 40 deltakere, 24 menn og 16 damer, fra tretten nasjoner deltok.
Mo (Steinsfjerdingen)

Mo (av norr. mór, i betydningen slette eller flate med sandholdig grunn) gnr. 180/1 i Hole kommune er en svært gammel storgård som ligger i Steinsfjerdingen på Ringerike, i Buskerud. Gården ligger på en høyde vest for Steinsletta og er trolig oppkalt etter moen vest for den. Det usammensatte naturnavnet og den strategiske beliggenheten taler for at gården trolig stammer fra tiden før vår tidsregning. Gården nevnes første gang i skriftlige kilder i et diplom fra 3. mai i 1402 (DN. X 81, 1402).
Mest kjent er gården som fødeplass for dikterpresten og eventyrsamleren Jørgen Moe, som ble født der den 22. april i 1813. I 1913 ble det reist en bautastein på gården til minne om hans fødsel 100 år tidligere. Moeminnet blir ellers godt ivaretatt av Ringerikes Museum.
Gården, som opprinnelig hadde gnr. 1/1 i Hole før kommunesammenslåingen i 1964, utgjør i dag cirka 1 975,5 daa, hvorav 635 daa dyrket mark og omkring 1 050 daa skog (Kilde: Kartverket). Det oppdyrka arealet er betydelig økt gjennom de siste tjue åra. Gårdstunet er et klassisk firkanttun, med våningshuset i vest, kårstua i nord, stabburet i øst og låven i sør. Også dukkestua fra barneboka I brønden og i tjernet er bevart, med et tidsriktig duplikat av dukken «Lille-Beate». Den gamle allfarveien gjennom bygda gikk opprinnelig over gårdstunet, til den ble lagt utenom om i 1868. Gården har vært i samme ætt i omkring 400 år, med unntak for en 20-års periode i første halvdel på 1900-tallet.
Gården er fortsatt i privat eie, og det drives gårdsbruk med kjøttfe, åkerbruk og gårdsturisme. Besøk er mulig for publikum etter avtale.
Oldsaksamlingen har registrert flere gravhauger på Mo, og det er gjort en rekke funn der fra steinalderen. Blant annet en cirka 19 cm lang steinøks og en cirka 15,8 cm lang skafthulløks.
Rileyinae

Levevis

Disse vepsene er parasitoider. Noen snylter på larvene til gallmygg, andre er egg-parasitter som angriper eggene til gresshopper eller teger.
MBuddy

mBuddy (tidligere bare Buddy) er en posisjoneringstjeneste fra mobiloperatøren som tidligere ble drevet av NetCom, hvor norske mobilabonnenter (NetCom eller Telenor) kan lokalisere hverandre. Buddy benytter informasjon fra mobilnettet for å finne hvilke basestasjoner en mobiltelefon benytter. Ufra basestajonenes plassering og dekningsområde kan mobiltelefonens omtrentlige posisjon anslås.
Rubizjne

Rubizjne (ukrainsk: Рубіжне) er en by i Luhansk oblast (provins) i Ukraina. Byen har omkring 60 000 innbyggere (2011).
Byen begynte å vokse da det ble bygd en jernbanestasjon her i 1904. 
Det ligger en kjemisk og en farmasøytisk fabrikk i byen.
Ringvei Øst

Rådal – Arna

Dagens E39 går over Danmarksplass og gjennom sentrum ved krysset på Nygårdstangen og videre mot Åsane i nord. Sentrumsområdet i Bergen er utsatt for betydelige miljøproblem, særlig om vinteren på dager med kald og stillestående luft. I tillegg er E39 mot nord gjennom Fløyfjelltunnelen sårbar ved hendelser som medfører stenging av tunnelen. Ringveg øst er en forutsetning for å kunne redusere trafikken nord/sør gjennom Bergen sentrum. Etter at Bergen kommunen økte bompengene 1. februar 2016 gjennom Hardangervegene, har trafikken økt betraktelig på de dårlige- og utrygge veiene for fotgjengere , ringvei øst vil løse også dette.

Bevilgninger

Det er kun satt av penger til Ringvei øst, del Arna – Vågsbotn slutten av  i NTP 2018-2029, Dvs perioden 2024-2029. Beløpet er 1.9 milliarder, og har fått høy del statlig ramme.
Det krever også 2 milliarder annen finansiering. (For eksempel bompenger). Penger til den andre delen kommer kanskje i Neste NTP, til tross for at det er det tiltaket som vil løse flest problemer med "luftlokket" i Bergen sentrum.
Det pågår arbeid med et forprosjekt for Ringveg øst som vil gi grunnlag for organisering og premisser for videre planarbeid. Forprosjektet ble ferdig sommer 2016.
Radioaktive mineraler

Radioaktive mineraler er en betegnelse for mineral som inneholder de radioaktive grunnstoffene uran og thorium, og datterprodukt som blir dannet ved nedbryting av disse.
Noen kaliumholdige mineral, som kalifeltspat og glimmer, som begge er av de vanligste mineralene i jordskorpa, er også radioaktive på grunn av kaliumisotopen 40K, men blir likevel ikke regnet med til de radioaktive mineralene da radioaktiviteten er særdeles svak.
En deler mineral som inneholder uran og thorium inn i to grupper, de primære og sekundære mineralene. De sekundære mineralene blir dannete ved forvitring av de primære mineralene og omfatter for det meste bare uranmineral.

Primære radioaktive mineral

De primære radioaktive mineralene er stort sett mørke og svarte og særdeles tunge oksid og silikat. Disse mineralene har som regel mistet krystallstrukturen sin på grunn av den radioaktive strålingen. Dette blir kalt metamikt tilstand.
Det viktigste primære uranmineralet er uraninitt og varietetene bekblende, brøggeritt og cleveitt. Disse finnes alle flere steder i Norge på granittpegmatittgangar.
I tillegg finnes thorianitt, thoritt, thucholitt, daviditt, pyroklor, polymignitt, fergusonitt, euxenitt, samarskitt, yttrotantalitt, allanitt, monazitt og coffinitt.

Sekundære uranmineral

Sekundære uranmineral finnes gjerne i livlige farger i gult, grønt, oransje og rødt. I ultrafiolett lys vil disse ofte fluorescere kraftig. Dette kan være nyttig i søkinga etter uranforekomster, siden de sekundære mineralene indikerer hvor de primære mineralene ligger. Leitinga foregår ellers ved hjelp av geigerteljarar og scintillometer, både fra bakken og fly.
De viktigste sekundære uranmineralene er vannholdige oksid, hydroksidar, karbonat, fosfat, arsenat og silikat. De fleste inneholder det komplekse uranyl-ionet (UO2)2+ med seksverdig uran. Thorium danner ingenting tilsvarende kompleks-ioner, og dette forklarer hvorfor det finnes så få sekundære thoriummineralene.
Viktige sekundære uranmineraler er autunitt, torbernitt, carnotitt og tyuyamunitt. Det siste har særskilt betydning for uranproduksjonen.
I Norge kjenner en til de følgende sekundærminerala av uran: becquerelitt, boltwooditt, carnotitt, clarkeitt, fourmarieritt, joliotitt, kamotoitt-(Y), kasolitt, liebigitt, rutherfordin, schoepitt, schröckingeritt, studtitt, torbernitt, tyuyamunitt og meta-tyuyamunitt, uranofan og uranofan-beta og vandendriesscheitt.
En kvinne i Berlin

En kvinne i Berlin (originaltittel på tysk: Eine Frau in Berlin – Tagebuchaufzeichnungen vom 20. April bis 22. Juni 1945) er en publisert dagbok fra perioden 20. april til 22. juni 1945 i Berlin. Forfatteren er den kjente tyske journalisten Marta Hillers. På hennes egen oppfordring ble manuskriptet publisert anonymt for å beskytte henne selv. Hennes navn ble først kjent etter hennes død i 2001.
Dagboksnotatene gir en nøktern beskrivelse av livet i Berlin, sett med den kvinnelige forfatterens egne øyne, mot slutten av andre verdenskrig. Boken beskriver detaljer knyttet til hennes egne opplevelser som voldtektsoffer under Den røde armés angrep på og okkupasjon av Berlin. Hun beskriver i detalj arbeidet de overlevende sivile hadde for å overleve i kaoset som eksisterte.
Den var den tyske forfatter Kurt Marek (C. W. Ceram) som første gang gav ut boka, det skjedde i USA i 1954. Boka kom første gang på norsk i 1955 utgitt av Aschehoug, mens en ny utgave med forord av Antony Beevor ble utgitt i 2005 av N.W. Damm & Søn AS.
Boka ble filmatisert i 2008; En kvinne i Berlin (tysk tittel: «Anonyma – Eine Frau in Berlin»), med regi av Max Färberböck.
Martin 4-0-4

Konstruksjon og utvikling

Da byggingen av Martin 2-0-2 på grunn av problemer med vingekonstruksjonen midlertidig ble stoppet bestemte Martin seg for en forbedret utgave av 2-0-2. Den nye utgaven fikk betegnelsen Martin 4-0-4. I motsetning til sin forgjenger hadde denne trykkabin og et noe forlenget skrog for å øke passasjerkapasiteten fra 36 til 40. Begge modellene var ellers nesten identiske. Men 4-0-4 hadde innebygget passasjertapp i haleseksjonen. Motorene, Pratt & Whitney R-2800-CB16 utviklet 2 400 hk, i motsetning til motorene på 2-0-2 på 2 000 hk.

Flyet i bruk

De første fly som ble bygget ble i 1951 levert til Eastern Air Lines (EAL) som hadde bestilt 60 eksemplarer, og til Trans World Airlines (TWA)som hadde levert inn en ordre på 40. De eneste andre som ble bygget var militæreutgaven til marinen og kystvakten, I alt ble det bygget 103 fly ved Glenn L. Martin fabrikk i Baltimore.
TWA opererte sine 40 4-0-4 uner navnet Skyliner på ruter i den østlige del av USA mellom september 1950 og april 1961. EAL opererte sine 4-0-4 under navnet Silver Falcon i tidsrommet januar 1951 til sent 1962.
Senere i sin karriere, etter at de var blitt avhendet fra EALs og TWAs flåte (hvor det ble erstattet med turboprops), ble de populære hos mindre flyselskaper som trengte å erstatte sine aldrende Douglas DC-3.
Den siste flydyktige 4-0-4, et som tidligere hadde tilhørt TWA ble i februar 2008, nesten 60 år etter at den hadde forlatt fabrikken, fløyet til et museum Planes of Fame Museum i Grand Canyon i Arizona hvor det når står utstilt sammen med en Martin 2-0-2.
Guido von Usedom (admiral)

Bakgrunn

Guido von Usedom stammet fra den pommerke adelsslekt Usedom og var sønn av løytnanten Kuno von Usedom (1804–1855).
Sejr Volmer-Sørensen

Bakgrunn

Volmer-Sørensen var adoptivbarn hos lærgrosserer Volmer Sørensen og ble student ved Frederiksberg Gymnasium i 1932. Han ble utdannet som pianist i Paris hos Robert Casadesus og hadde sin debutkonsert i Tivoli i 1934. Senere holdt han en rekke konserter i Danmark og i utlandet.
Volmer-Sørensen var meddirektør ved Riddersalen i 1937–1939 og direktør for Hornbækrevyen i 1942. I 1950 ble han ansatt i Danmarks Radio, hvor han ble en meget populær radio- og tv-programleder for programmer som Telefonen ringer og På'en igen (sammen med Christian Arhoff).
Han var programleder for en rekke danske Melodi Grand Prix-finaler og leverte selv en rekke bidrag til konkurransen. Blant dem var teksten til «Dansevise», som Grethe og Jørgen Ingmann vant Eurovision Song Contest med i London i 1963. «Dansevise» er senere tatt opp i Danmarks kulturkanon.
Hans talenter strakte seg vidt: Oversettelse, iscenesettelse, sang og skuespill, inntaling, forfattervirksomhet, show, reklame og parodi. Han var også talentspeider og mange kunstnere ble hjulpet i gang av ham.
Han medvirket i en rekke danske film- og tv-stykker og var på slutten av sin karriere kjent som direktør og skuespiller ved Nykøbing Falster Revyen.
Sejr Volmer Sørensen ble gift 21. mai 1968 med skuespilleren og sangeren Grethe Sønck.
Fjellkjeder i Norge

Norsk geografi er dominert av store fjellkjeder med daler og fjorder innimellom. Mindre enn 10 % av arealet i landet er dyrkbart og resten er fjellkledd. Isbreer er den største årsaken til erosjonen, så terrenget i norske fjell består av fjelltopper med platå og innsjøer. Disse områdene har rikt og variert plante- og dyreliv.
Høyden for tregrensen blir gradvis lavere jo lenger nord en kommer. Nord i Finnmark er tregrensen ved havnivå. Tregrensen er òg lavere ved kysten og høyere i de østlige fjellområdene.
Fjellkjedene danner òg de fleste grensene mellom fylkene i Norge. De går typisk fra nord til sør. Flere av fjellkjedene har hatt veg- og jernbaneoverganger i lange tider. Enkelte av dem er av nyere dato og mange blir stengt om vinteren.
De norske fjellene er en av de mest populære rekreasjonsområdene i Norge, både om sommeren og om vinteren. Hytter og turstier blir tatt hånd om av Den norske turistforening. Hyttene ligger gjerne med slike avstander at en kan gå til fots eller på ski i ukevis fra hytte til hytte.
Fat Bottomed Girls

«Fat Bottomed Girls» er en singel av det britiske rockebandet Queen. Den ble sluppet i 1978 som en dobbel A-side med «Bicycle Race».
Triggerpunkt

Et triggerpunkt, også kalt muskelknute, er et lite hardt og ømt punkt på en muskel som enten kan være latent (inaktivt) eller aktivt og stråler ut smerte.

Behandling

Triggerpunkter behandles med massasje og akupunktur.
VMRO-DPMNE

Den interne makedonske revolusjonære organisasjon – demokratisk parti for makedonsk nasjonal enhet (makedonsk: Внатрешна македонска револуционерна организација – Демократска партија за македонско национално единство (ВМРО-ДПМНЕ), Vnatresjna makedonska revolutsionerna organizatsija – Demokratska partija za makedonsko nacionalno jedinstvo (VMRO–DPMNE)) er et konservativt politisk parti i Nord-Makedonia. Det beskriver seg selv som et kristendemokratisk parti som støtter makedonsk medlemskap i NATO og EU.
Nikola Gruevski har ledet VMRO-DPMNE siden 2003.
Rock Springs (Wyoming)

Geografi

Rock Springs ligger i det sørvestlige hjørnet av Wyoming, i fylket Sweetwater. Byen er den største i fylket. Rock Springs ligger øst for fylkessetet i Green River. Den har et areal på 50.09 km².

Hisorie

Rock Springs var åsted for Rock Springs-massakren den 2. september 1885, da 150 hvite gruvearbeidere brutalt angrep sine kinesiske kolleger. De drepte 28 personer og skadet 15. Rock Springs lille Chinatown ble brent ned, og hundrevis av de kinesiske arbeiderne ble drevet på flukt ut av området. Dette er fremdeles et av de verste raseopprørene i amerikansk historie. I dag er det fremdeles rester av den gamle gruvebyen utenfor Rock Springs.

Transport

Rock Springs er betjent av flyplassen Rock Springs-Sweetwater County Airport, øst for byen. Flyplassen har flyvninger til Denver internasjonale lufthavn i Denver. Interstate-motorveien Interstate 80 mellom New Jersey og California passerer byen. Byen har en jernbanestasjon langs Union Pacific Railroad.